म अल्मलिएँ, माओवादी मामा….कस्ता होलान्, कसरी भेट्नु ? के भन्नु ? अप्ठ्यारो मनका बीच गएँ, माथि कोठामा । मध्यमकाँटीको एउटा सामान्य देखिने सरल मान्छे सिरकमा गुटुमुटु परेर बसिरहेको थियो । उसको अनुहार मम्मीका मैले देखेचिनेका अरू भाइहरू भन्दा अलि बेग्लो थियो । मैले कल्पना गरेको माओवादीमा हुने भनेको जस्तो उग्रता भने केही देखिन, अनुहारमा । त्यहाँ बरु हैरानी थियो, अत्यास थियो, थकान थियो र धेरै पीडा थियो ।
